அலக்கணுற்றது தீ வினை; நல்வினை ஆர்த்து எழுந்தது; வேர்த்துக் கலக்கமுற்றனர், இராக்கதர்-'கால வெங் கருங் கடல் திரை போலும் வலக் கை அற்றது, வாளொடும்; கோளுடை வான மா மதி போலும்; இலக்கை அற்றது, அவ் இலங்கைக்கும் இராவணன் தனக்கும்' என்று எழுந்து ஓடி.	337 மற்றும், வீரர்கள் உளர் எனற்கு எளிது அரோ, மறத்தொழில் இவன் மாடு பெற்று நீங்கினர் ஆம் எனின் அல்லது-பேர் எழில் தோளோடும் அற்று வீழ்ந்த கை அறாத வெங் கையினால் எடுத்து, அவன் ஆர்த்து ஓடி எற்ற, வீழ்ந்தன, எயிறு இளித்து ஓடின வானரக் குலம் எல்லாம்?	338